**Ainekava**

**Ajalugu III kooliaste**

|  |  |
| --- | --- |
| **Klass**: 8.   |  **Tunde nädalas**: 2 |

Ainekava aluseks on riiklik õppekava ja selle [lisa nr 6](https://www.riigiteataja.ee/aktilisa/1080/3202/3005/18m_pohi_lisa6.pdf). ning põhikooli lihtsustatud riiklik õppekava.. Põltsamaa Ühisgümnaasiumi ainekavas on välja toodud rõhuasetused, kooli eripärast tulenevalt olulisim. Kooli ja valdkonna eripärad on kirjeldatud kooli õppekava üldosas ning valdkonnakavades.

**Õppeaine kirjeldus**

Uusaja ühiskonna põhijooned Euroopas, absolutismi kujunemine, Louis XIV, valgustusfilosoofia, Inglise kodusõda ja restauratsioon, Inglismaa ja Prantsusmaa, 18. sajandi valgustatud absolutism Preisimaa näitel, Friedrich II. Eesti Rootsi ja Vene riigi koosseisus, valitsemine, keskvõim ja aadli omavalitsus, Balti erikord, Põhjasõda, Peeter I, Eesti talurahvas 17. ja 18. sajandil, muutused majanduses ja poliitikas, vaimuelu (religioon, haridus, kirjasõna). USA iseseisvumine, Iseseisvussõda, USA riiklik korraldus. Prantsuse revolutsioon ja Napoleoni ajastu. Prantsuse revolutsiooni põhjused ja kulg, Napoleoni reformid, Viini kongress ja poliitilised muutused Euroopa kaardil Vestfaali rahu ning Viini kongressi tulemusena, Prantsuse revolutsiooni ja Napoleoni sõdade tähtsus Euroopa ajaloos. Kultuur: barokk, klassitsism. Asustus ja eluolu paikkonnas 17.–18. Sajandil.

**Kooliastme teadmised, oskused ja hoiakud**

1. Eristab ajalooperioode ning iseloomustab neid põhitunnuste kaudu.

2. Mõistab ajaloosündmuste tähenduslikkust, toob esile sündmuste ja protsesside põhjusi ja tagajärgi ning jätkuvuse ja muutuste näiteid.

3. Seostab kodukoha ajalugu Eesti ja Euroopa ajalooga, teab Eesti ajaloo pöördepunkte.

4. Mõistab Eesti omariikluse kujunemist ja arengut Euroopa ajaloo taustal.

5. Mõistab tänapäeva Euroopa ja Ameerika Ühendriikide kujunemislugu ja arengut ning riikide mõju maailmas.

6. Analüüsib inimeste igapäevaelu ja ühiskonnaelu muutumist ning linnade tähtsuse kasvu.

7. Mõistab teaduse ja tehnika arengu mõju inimeste eluviisile ja ühiskonnaelu valdkondadele.

8. Mõistab kolonialismi ja rahvastikurände põhjusi ja tagajärgi minevikus ja tänapäeval globaalse ajaloo perspektiivis.

9. Analüüsib inimese sotsiaalseid ja ühiskondlikke rolle minevikus ja tänapäeval, individuaalse eneseteostuse piiranguid ja võimalusi lähtuvalt ühiskonna arengust.

10. Mõistab, kuidas on kujunenud ja toiminud demokraatlik ühiskond minevikus, võrreldes tänapäevaga.

11. Mõistab, kuidas inimese käsitus on ajas muutunud.

12. Kogub ajalooalast informatsiooni, töötab eritüübiliste ajalooallikatega, kommenteerib ja hindab neid kriitiliselt, teeb informatsiooni põhjal järeldusi.

13. Eristab poliitilisi õpetusi, teab nende kujunemislugu.

14. Analüüsib kultuuripärandi tähtsust inimkonna ajaloos ja mõistab üksikisiku rolli kultuuripärandi kandjana.

15. Analüüsib inimese tervisekäitumise muutumist ajaloos.

16. Mõistab inimtegevuse ja keskkonna vastastikust mõju ajaloos.

**Hindamine**

Ajaloos hinnatakse õpilaste teadmisi ja oskusi tähtsamate ajaloosündmuste ja -nähtuste analüüsi nõudvate ülesannete kaudu.

Õpilase teadmisi ja oskusi hinnatakse:

* suuliste vastuste, kirjalike ja/või praktiliste tööde ning tegevuste alusel, arvestades õpilase teadmiste ja oskuste vastavust taotletavatele õpitulemustele;
* allikaanalüüsi puhul hinnatakse allikast olulise info leidmist, selle tõlgendamist ja võrdlemist, kommenteerimist ning usaldusväärsuse üle otsustamist;
* arutluse puhul hinnatakse kirjutise vastavust teemale, ajastu- ja teemakohaste faktide teadmist, võrdlemise, seoste loomise ja järelduste tegemise oskust ning isikliku suhtumise väljendamist põhjendatud argumentide toel

Hindamine toimub viie palli süsteemis:

 1) hindega „5” ehk „väga hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral ja ületavad neid;

2) hindega „4” ehk „hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele;

3) hindega „3” ehk „rahuldav” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused võimaldavad õpilasel edasi õppida või kooli lõpetada ilma, et tal tekiks olulisi raskusi hakkamasaamisel edasisel õppimisel või edasises elus;

4) hindega „2” ehk „puudulik” hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda oluliste raskusteta hakkamasaamist edasisel õppimisel või edasises elus;

5) hindega „1” ehk „nõrk” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused ei võimalda oluliste raskusteta hakkamasaamist edasisel õppimisel või edasises elus ning kui õpilase areng nende õpitulemuste osas puudub.

|  |  |  |
| --- | --- | --- |
| **Õpitulemused**Õpilane: | **Õppesisu**Mida õpetajad õpetavad, mida õpilased õpivad?(teemade lühikirjeldus)  | **Üldpädevused, läbivad teemad, lõimingud**Kuidas toetatakse üldpädevuste saavutamist? Milliseid läbivaid teemasid käsiteltakse? Millised on lõimingu võimalused? *Õpioskuste kujundamine.*  |
| **MAAIL 1600-1815****UUSAJA MÕISTE, ÜLDISELOOMUSTUS, PERIODISEERING, ÜHISKOND VARAUUSAJAL**  |
| **iseloomustab põhitunnuste kaudu erinevaid ajalooperioode;**määratleb ajaliselt (märgib ajajoonele) varauusaja ja uusaja piirid;selgitab ajaloo periodiseerimise eesmärki ja kokkuleppelisust; iseloomustab seisuslikku ühiskonda ja Euroopa usuelu varauusajal;toob näiteid muutustest, mis toimusid Euroopas ja maailmas varauusajal ja uusajal; | **Mõisted:** *varauusaeg, uusaeg, periodiseerimine, ajaloo pöördepunkt** **arutlus** mõistete üle kodusõda (kodu+sõda) ja ususõda (usk+ sõda)
* **ajajoone koostamine:** pöördepunktide, oluliste uusaja sündmuste ja nähtuste märkimine ajajoonele.
* õpitakse kasutama õpikut, otsima infot veebist vms? Ühiselt pannakse paika ajastu piirid
* **seisuste skeemi** (püramiidi koostamine). Skeemil tuleb näidata erinevused seisuste sees.
 | ÜLDPÄDEVUSED:**õpipädevus** - ajajoone koostamine ja kasutamine; info otsimine õpikust ja veebist.LÄBIVAD TEEMAD:**keskkond ja jätkusuutlik areng -** õpilast suunatakse aru saama inimkonna kultuurilise, sotsiaalse, majandusliku, tehnoloogilise ja inimarengu erinevate tunnuste vastastikusest seotusest ning inimtegevusega kaasnevatest mõjudest; AINEALANE LÕIMING:**eesti keel-** arutlus mõistete üle kodusõda (kodu+sõda) ja ususõda (usk+ sõda);**kunst, informaatika** – ajaoone koostamine paberil või veebikeskkonnas v. |
| **USUSÕJAD, PRANTSUMAA. INGLISMAA, SAKSAMAA SISEPOLIITIKA VARAUUSAJAL**  |
| **toob allikate abil esile ajaloosündmuste põhjuse-tagajärje seoseid;****analüüsib allikate usaldusväärsust eri aspekte hinnates, teab, et allika sõnum sõltub autori positsioonist;**teeb allikate põhjal järeldusi, hinnates väiteid, taotlusi ja veendumusi ajaloolises kontekstis; | **Mõisted ja sündmused:** *ususõda, kodusõda, protestandid, katoliiklased, hugenotid, luterlased, kalvinistid, anglikaanid, Vestfaali rahu** **töö tekstiga:** õpilane koostab vähemalt kahe riigi näitel võrdleva tabeli 16.-17. sajandi kodusõdade/ ususõdade põhjuste ja tagajärgede kohta
* **allikate analüüs**: erinevate allikate analüüsimine
 | ÜLDPÄDEVUSED:**kultuuri- ja väärtuspädevu**s - religiooni mõju ühiskonnale;**õpipädevus**- allikate analüüsioskuse arendamine.LÄBIVAD TEEMAD:**teabekeskkond ja meediakasutus –** allikate otsimine veebist.AINEALANE LÕIMING:**võõrkeeled-** võõrkeelsete allikate analüüs;**usundiõpetus-** religiooni põhjustatud sõjad? |
| **Absolutism ja valgustus**   |
| **Iseloomustab põhitunnuste kaudu erinevaid ajalooperioode****Analüüsib inimeste võimalusi ja valikuid minevikus ja tänapäeval isikute näitel;****Kujundab oma poliitilise eelistuse ja põhjendab seda:****Loetleb inimkeskse ja teadusliku maailmapildi kujunemise põhjuseid, toob näiteid selle tunnusjoontest, suuna esindajatest erinevatel ajastutel ning ühiskonnas toimunud muutustest:** | **Mõisted:**Monarh, monarhia, absolutism, absoluutne, monarh, valgustatud, absolutism, valgustatud, monarh**Mõistekaardid.** Õpilane koostab laiendatud mõistekaarte näidetega valitsejatest, valgustusfilosoofidest ja nende vaadetest ja tegevusest.**Paaristöö:** kirjavahetus kahe ajaloolise isiku (nt valitseja ja filosoofi vahel, kahe valitseja vahel vms). | AINEALANE LÕIMING**Eesti keel** - sõnaveebi kasutamine ja kirjaliku ning suulise väljendusoskuse samuti esinemisoskuse arendamine. Ülesandes võiks õpilane püüda luua või tabada ajalooliste isikute väljendusstiili. Kirja kirjutamine arendab loovust ja empaatiat. Kirja pandud teksti ette lugemine vähendab esinemisärevust, ent pakub esinemiskogemust. |
| **Ameerika iseseisvumine** |
| **Selgitab Ameerika Ühendriikide kujunemislugu 17.-18. sajandil:****Teab demokraatiale iseloomulikke jooni selle kujunemise ajal ja tänapäeval ja toob näiteid demokraatia arengust antiikajast tänapäevani;** | **Mõisted:**Koloonia, emamaa, iseseisvus-deklaratsioon, iseseisvussõda, põhiseadus, demokraatia**Töö tekstiga ja sündmuste aegrivi koostamine**. **Paaristöö:** Õpilastele antakse sedelid sündmustega Ameerika Ühendriikide kujunemisloost. Sedelid tuleb järjestada ja sündmuste sisu lahti kirjutada. Töö tulemusel võib valmida elektrooniline- või paberposter või -plakat teemal **Ameerika ühendriikide loomine,** mida klassikaaslastele tutvustatakse**.****Ülesanne dokumendiga**: * Ameerika Ühendriikide iseseisvusdeklaratsioon
* Ameerika Ühendriikide põhiseadus
 | ÜLDPÄDEVUSED:Suudab end olukorda ja suhtluspartnereid arvestades kõnes ja kirjas selgelt ja asjakohaselt väljendada, mõista ja tõlgendada erinevaid tekste, tunneb ja järgib õigekirjareegleid; on aktiivne ja vastutustundlik kodanik, kes on huvitatud oma kooli, kodukoha ja riigi demokraatlikust arengust |
| **Prantsuse revolutsioon ja Napoleon** |
| **Toob näiteid ühiskonna ümberkorraldamise võimalustest reformide või revolutsiooni teel ja analüüsib nende protsesside erinevusi****Tunneb ära äärmusluse ja populismi tunnused minevikus ja tänapäeval** | **Mõisted:**Seisused, generaalstaadid, reform, revolutsioon, Asutav kogu, äärmuslus, žirondiinid, jakobiinid, terror, koodeks**Töö karikatuuriga.** Õpilane iseloomustab karikatuuride toel seisuslikku ühiskonda Prantsusmaal 1789, tuues välja ühiskonna ümberkorraldamise vajadused erinevate seisuste seisukohalt **Töö videoga**. Prantsuse revolutsioon. Õpilane lahendab video käigus ülesanded ja kirjutab välja revolutsiooni arenemise sõlmpunktid/ etapid. **Töö tekstiga.** Prantsuse revolutsiooni põhjalikumaks käsitlemiseks sobib Lauri Leesi koostatud materjal koos kordamisküsimustega**Töö mõistetega**: õpilased koostavad üksi või paaristööna ristsõna teemaga seotud mõistetest, kas paberil või sobivas veebikeskkonnas **Uudisloo koostamine:** Louis XVI arreteerimine ja hukkamine. **Kokkuvõttev kordamine:** Riigikorra muutumine Prantsusmaal 1789-1804  | ÜLDPÄDEVUSED**Suhtluspädevus** – suutlikkus ennast selgelt, asjakohaselt ja viisakalt väljendada nii emakeeles kui ka võõrkeeltes, arvestades olukordi ja mõistes suhtluspartnereid ning suhtlemise turvalisust; ennast esitleda, oma seisukohti esitada ja põhjendada; lugeda ning eristada ja mõista teabe- ja tarbetekste ning ilukirjandust; kirjutada eri liiki tekste, kasutades korrektset viitamist, kohaseid keelevahendeid ja sobivat stiili; väärtustada õigekeelsust ja väljendusrikast keelt ning kokkuleppel põhinevat suhtlemisviisi**Kultuuri- ja väärtuspädevus** – suutlikkus hinnata inimsuhteid ja tegevusi üldkehtivate moraalinormide seisukohast; tajuda ja väärtustada oma seotust teiste inimestega, ühiskonnaga, hinnata üldinimlikke ja ühiskondlikke väärtusi; teadvustada oma väärtushinnanguid;LÄBIVAD TEEMAD**„Kodanikualgatus ja ettevõtlikkus“:** üksikisiku või huvirühma osalemis- ja mõjutamisvõimalused kohaliku ja ühiskonna tasandi otsuste tegemisel |
| **Eesti Rootsi ja Vene riigi koosseisus** |
| **Selgitab näidete abil, kuidas muutused maailmas on mõjutanud Eesti ajalugu:****Märkab kodukoha kultuuripärandit ja teab selle kujunemislugu, mõistab, et kultuuripärandi tähendus võib ajas muutuda;** | **Mõisted:**Rootsi aeg, Vene aeg, reduktsioon, restitutsioon**Töö tekstidega, ajajoon ja Freimi tabel** Esmalt visandatakse ajajoonele Rootsi ja Vene aja kronoloogia ja olulisemad sündmused. Seejärel töötatakse tekstidega, eesmärgiga leida ja sõnastada Rootsi ja Vene aega läbivaid teemasid. **Freimi tabeli koostamine**. Tabel võimaldab võrrelda eri perioode kokku lepitud kategooriate alusel. Selle meetodi abil saab harjutada võrdluskategooriate sõnastamist näiteks grupitööna. Õpilased töötavad gruppides just kategooriate sõnastamise etapis. Iga grupp peab sõnastama kokku lepitud arvu kriteeriume (nt 3-5).Võrdluse koostab iga õpilane individuaalselt. Ülesannet saab diferentseerida kriteeriumide hulga või keerukuse alusel. Vajadusel võib õpetaja kriteeriumid ette anda või koos õpilastega sõnastada.**Kultuuriobjekti tutvustamine:** valida ja tutvustada üht kodukoha/ Eesti kultuuriobjekti 17.-18. Sajandist.Ülesannet on lihtne kohandada mahtu diferentseerides või paaris ja grupitööd tehes. Lihtne lahendus individuaalseks tööks on **minireferaat 5 osalise mudeli järgi** (nt vormistada A5 lehele)1. Objekti valiku põhjendus ühe lausega.
2. Objekti tutvustus viie lausega
3. Joonis objektist
4. Joonise allkiri
5. Viited allikatele koolis kehtiva hindamisjuhendi järgi
 | LÄBIVAD TEEMAD:**„Kultuuriline identiteet“**Läbiva teema käsitlemisega suunatakse õpilast: 1) omandama teadmisi Eesti kultuuri, sealhulgas eesti rahvuskultuuri ja teiste kultuuride kujunemise ja vastastikku rikastavate mõjutuste kohta;2) mõistma ennast kultuuri kandjana, edasiviijana ja kultuuride vahendajana; |
| **Kunst, kultuur ja teadus varauusajal** |
| **Nimetab erinevate kunstistiilide olulisemaid tunnuseid ja tunneb väliste tunnuste järgi ära erinevate kunstistiilide arhitektuurinäiteid;****Analüüsib teaduse ja tehnika arengu positiivset ja negatiivset mõju ühiskonnale ja kultuurile, mõistab inimkonna eetilisi valikuid ja vastutust ühiskonna ees seoses teaduse ja tehnika arenguga:** | **Mõisted:**Barokk, rokokoo, klassitsism**Mõistekaartide koostamine** õppeteksti põhjal barokk, rokokoo ja klassitsism**Näitus: Teadusrevolutsioon 17.-18. Sajandil.** Õpilased valmistavad individuaalselt või paaristööna kokku lepitud formaadis (suurus, kujundus, alateemad jms) postrid ühe valitud 17 -18. sajandi teadussaavutuse kohta. | LÄBIVAD TEEMAD**„Tehnoloogia ja innovatsioon“** Läbiva teema käsitlemisega suunatakse õpilast:1) omandama teadmisi tehnoloogiate toimimise ja arengusuundade kohta erinevates eluvaldkondades;2) mõistma tehnoloogiliste uuenduste mõju inimeste töö- ja eluviisile, elukvaliteedile ning keskkonnale nii tänapäeval kui ka minevikus;3) aru saama tehnoloogiliste, majanduslike, sotsiaalsete ja kultuuriliste uuenduste vastastikustest mõjudest ning omavahelisest seotusest;4) mõistma ja kriitiliselt hindama tehnoloogilise arengu positiivseid ja negatiivseid mõjusid ning kujundama kaalutletud seisukohti tehnoloogia arengu ja selle kasutamisega seotud eetilistes küsimustes; 5) kasutama info- ja kommunikatsioonitehnoloogiat (edaspidi IKT) eluliste probleemide lahendamiseks ning oma õppimise ja töö tõhustamiseks; 6) arendama loovust, koostööoskusi ja algatusvõimet uuenduslike ideede rakendamisel erinevates projektides |
| **Maailm 1815–1918****Viini kongress ja Euroopa uusajal** |
| **Analüüsib Euroopa riikide arengut ajaloos mõne riigi näitel; \*analüüsib Euroopa riikide arengut uusajal mõne riigi näitel/ (Prantsusmaa, Inglismaa, Saksamaa, Venemaa, Austria, Rootsi vms);** | **Mõisted:**Kongress, lõppakt, restauratsioon, tagurlus, tasakaal**Rühmatöö, ülesanne kaardiga.**Rühmad koostavad kättejuhtuvatest esemetest (rõivad, koolikoti sisu jms) kaardi Euroopa pärast Viini kongressi. Kaardid pildistatakse. **Minireferaat.** Rühma liikmed jagavad ära riigid. Iga õpilane koostab minireferaadi ühe riigi kohta. Klassis lepitakse kokku referaadi maht (nt 2-3lk) struktuur (alapeatükid). Fookuses võiks olla riigi areng Napoleoni sõdade ajal ning Viini kongressi ajal ja järel.**Kolmeastmeline intervjuu** ajaloolasega (referaadi autoriga). Tunnis võib lavastada tele- või raadiosaate, õpilased võivad salvestada podcasti vms. Õpilased vahetavad omavahel töid ja koostavad teise õpilase töö põhjal intervjuu küsimused. Oluline on jälgida, et õpilased koostaksid erineva raskusastmega küsimusi. Iga riigi kohta vähemalt üks intervjuu viiakse klassis läbi. | AINEALANE LÕIMING**Eesti keel:** mõistete seletamine ja illustreerimine Viini kongressi näidetega**Geograafia:** Euroopa kaardi loomine**Eesti keel ja informaatika:** Referaadi koostamine ja vormistamine. Referaadi osad: tittelleht, sissejuhatus, peatükid ja alapeatükid, kokkuvõtted, viitamine (vastavalt koolis kehtivale juhendile), kasutatud allikate loetelu.Referaati ei prindita vaid laaditakse üles koolis kasutatavasse veebikeskkonda (e-kool, stuudium vms)LÄBIVAD TEEMAD**„Keskkond ja jätkusuutlik areng“** Läbiva teema käsitlemisega suunatakse õpilast:võtma vastutust jätkusuutiku arengu eest, kasutama loodussäästlikke ja jätkusuutlikku arengut toetavaid tegutsemisviise; hindama ning vajaduse korral muutma oma tarbimisvalikuid ja eluviisi. |
| **Tööstusrevolutsioon ja industrialiseerimine** |
| **Analüüsib teaduse ja tehnika arengu positiivset ja negatiivset mõju ühiskonnale ja kultuurile, mõistab inimkonna eetilisi valikuid ja vastutust ühiskonna ees seoses teaduse ja tehnika arenguga** **Selgitab ja toob näiteid, kuidas inimesed on erinevatel ajastutel loodusesse suhtunud;** | **Mõisted:**kütused: süsi ja koks, aurumasin, võimsusühikud: hobujõud ja watt, tööstus, vabrik, automatiseerimine, linnastumine**Sissejuhatav ülesanne pildi ja artikliga.** Mis mõtteid ja tundeid artikli päises olev pilt tekitab?Mis on artikli sõnum?Mis faktid toetavad sõnumi edastamist?Tööstusliku pöörde käsitlemine Kärdla kalevivabriku näitel **Hiiumaa muuseumi töölehed****Ülesanded tekstide ja piltidega****Tööstusettevõtted Eestis 19. sajandil, ülesanded**[h](https://vara.e-koolikott.ee/h5p/embed/1708) | AINEALANE LÕIMING**keemia** - söe ja koksi erinevused, orgaanilised kütused jms**füüsika** - võimsus ja võimsusühikud, auru jõu demonstreerimine keeva vee poti abil**geograafia -** tööstusliku pöörde levik ja seos loodusvarada ja looduslike tingimustega (vt Hiiumaa muuseumi töölehed)**uurimisküsimuse sõnastamine** - dilemmaküsmuste harjutuse abil saavad õpilased aru kuivõrd oluline on taustainfo valdamine hea küsimuse koostamiseks ja faktidel põhineva otsustuse tegemiseks**Matemaatika-, loodusteaduste ja tehnoloogiaalane pädevus** – suutlikkus kirjeldada ümbritsevat maailma loodusteaduslike mudelite ja mõõtmisvahendite abil ning teha tõenduspõhiseid otsuseid; mõista loodusteaduste ja tehnoloogia olulisust ja piiranguid; kasutada uusi tehnoloogiaid eesmärgipäraselt.LÄBIVAD TEEMAD**„Keskkond ja jätkusuutlik areng“** Õpilast suunatakse arutlema keskkonnaprobleemide üle nii kodukoha, ühiskonna kui ka üleilmsel tasandil, kujundama isiklikke keskkonnaalaseid seisukohti ning pakkuma lahendusi keskkonnaprobleemidele. |
| **Poliitilised õpetused** |
| **Iseloomustab erinevaid poliitilisi õpetusi ja nende peamisi toetusgruppe ühiskonnas, analüüsib, mis on iseloomulik konservatismile, liberalismile ja sotsiaaldemokraatiale, rahvuslusele tänapäeval;** | **Mõisted:**Ideoloogia, liberalism, konservatism, sotsialism, rahvuslus, natsionalism, äärmuslus, kommunism**Siksakrühmatöö.** Õpilased jagunevad nelja rühma: liberaalid, konservatiivid, rahvuslased, sotsialistid. Iga rühm koostab plakati (stendi) ideaalsest ühiskonnast. Kasutatakse <https://sonaveeb.ee/> mõistete defineerimiseks, ideoloogide tsitaate ideede kunstiliseks sõnastamiseks, luuakse visuaalne identiteet, pöördutakse sõnumitega potentsiaalse toetajaskonna poole jne. Seejärel külastatakse teiste rühmade stende ja täidetakse individuaalselt **võrdlev tabe**l, näiteks:* suhtumine võrdsusesse
* suhtumine eraomandisse
* suhtumine rikkuse ümberjagamisse
* suhtumine demokraatiasse
* revolutsioon või reformid
* riigi roll majanduses

Teema käsitlemist võib süvendada ekspertrühmi moodustades ja korraldades **arutelu** mõne tänapäeva Eesti või kohaliku elu probleemi üle, kusjuures iga õpilane peab probleemile lähenema oma kodurühma poliitilist vaadet säilitades.  | AINEALANE LÕIMING**eesti keel**: mõistete selgitamine.**kunst**: stendi kujundus. **ühiskonnaõpetus**: arutelu mõne tänapäeva Eesti või kohaliku elu probleemi üle.LÄBIVAD TEEMAD**„Väärtused ja kõlblus“** toob selgemalt esile väärtushinnangute ja kõlbeliste normide ühiskondliku ning ajaloolis-kultuurilise mõõtme. Erinevate maailmavaadete tutvustamisega (ajaloos ning tänapäeval) toetatakse sallivuse ja lugupidava suhtumise ning maailmavaatelistes küsimustes orienteerumise oskuste kujunemist. Eri allikatest teabe kogumisega, erinevates õppeainetes käsitletu ning kogemuste põhjal juhitakse õpilasi arutlema väärtuste ja kõlbelisuse teemade üle, võrdlema erinevaid seisukohti ja põhjendama oma seisukohti, pidades silmas eelarvamusteta, taktitundelist, avatud ja lugupidavat suhtumist erinevatesse arusaamadesse. |
| **Euroopa rahvaste kevad (1848. aasta revolutsioonid)** |
| **Arutleb märksõnade või küsimuste toel ajaloosündmuste ja -nähtuste üle, kujundab oma seisukoha ning põhjendab seda;** | **Mõisted:**Rahvuslus, rahvuslik vabadusliikumine, rahvusriik, kodanlus, liberalism, vabariik, põhiseadus**Töö pildiga Philip Veit “Germania”** Sissejuhatav arutelu klassis või kirjalik nn kaheosaline päevik. Mis mõtteid ja tundeid Philip Veiti “Germania” tekitab? Mis sümboleid märkad, mida kunstnik on pildil kasutanud. Mis sõnumit maali autor soovib edastada?**Mõistete seletamine õpiku abil****Paaristöö kaardiga.** Õpilased koostavad kaardil kujutatu ja legendi põhal lühikese kokkuvõtte (4-5 lauset) Saksamaa olukorrast 1848.aastal. Võimekamad õpilased võivad kirja panna tähelepanekuid ka teiste riikide kohta. **Võrdleva tabeli koostamine valitud riikide kohta** (Saksamaa, Prantsusmaa, Austria, Itaalia).Revolutsiooni põhjusedTähtsamad nõudmisedSündmuste käikTulemusedVõrdleva tabeli põhjal sõnastatakse kokkuvõttev järeldus Euroopa rahvaste kevade kohta. | AINEALANE LÕIMING**eesti keel:** mõstete seletamine**inglise keel ja geograafia:** kaardi ja legendi lugemine**ühiskonnaõpetus:** võitlus õiguste eest, eesmärkide seadmine ja vahendite valimine, ühiskondlik vastasseis ja kompromissidLÄBIVAD TEEMAD**“Kodanikualgatus ja ettevõtlikkus”** teema käsitlemisega suunatakse õpilast:1) väärtustama ühiselu demokraatlikku korraldamist, koostööd, kodanikualgatust ja vabatahtlikkusel põhinevat tegutsemist ning konfliktide rahumeelset ja vägivallatut lahendamist;2) olema algatusvõimeline ja ettevõtlik, kujundama isiklikke seisukohti ning neid väljendama;3) tundma õppima ja kaitsma enda ja teiste õigusi ning mõistma nendega kaasnevat vastutust ja kohustusi; |
| **Kolonialism ja imperialismi kujunemine** |
| **Toob näiteid kolonialismi majanduslikest, poliitilistest ja eetilistest aspektidest, annab kolonialismile hinnangu erinevast****Selgitab, kuidas tootmine, tarbimine ja inimeste elatustase on seotud loodusressursside kasutamisega;** | **Mõisted:**Koloonia, koloniseerimine, kolonialism, impeerium, imperialism, **Töö pildiga: Prantsusmaa toob Marokosse tsivilisatsiooni, rikkuse ja rahu (Ajakirja Petit Journal kaanepilt 1911)** Arutlege või tehke märkmeid Milliseid sümboleid ja kujundikeelt kasutatakse Prantsusmaa ja Maroko põliselanike kujutamiseks? Kuidas põhjendavad eurooplased kolonisatsiooni? Mis võisid olla eurooplaste peamised koloniaalpoliitilised eesmärgid? Kas kolonistidel võis olla kõhklusi oma tegevuse eetiliste külgede osas? National Geographic, artikkel “Mis on kolonialism”**Dilemmaküsimus:****Kas kolonialism on õigustud lääneliku tsivilisatsiooni, demokraatia ja inimõiguste leviku ja laiendamisega?**või**Kas imperialismi kujunemine oli kolonialismi loomulik jätk?** Või**Kas Hollandi kuninga vabandus riigi koloniaalmineviku pärast on õigustatud?** (vt ERR artiklid ⇨)**Rühmatöömeetod** **probleemiaken** (soovitav on moodustada neli rühma, iga rühm täidab kõik probleemakna ruudud). Akna ruutudesse kirjutada ühe või mitme riigi näitel:* kolonialismi ajalugu ja põhjused
* kolonistide tegevus asumaadel (konkreetsed näited eri piirkondadest)
* põliselanike olukord
* tulemused, tagajärjed, mõju

**Probleemakende esitlemine** (iga rühm esitleb üht akna ruutu, teised rühmad täiendavad). **Järelduse sõnastamine**: Lõpuks sõnastab iga õpilane järelduse individuaalselt, lähtudes püstitatud dilemmaküsimusest (vt õpitulemuste kontroll ja hindamine) | AINEALANE LÕIMING**Võõrkeeled**: materjal koloniaalajaloostLÄBIVAD TEEMAD**„Kultuuriline identiteet“** taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis. **„Väärtused ja kõlblus“** taotletakse õpilase kujunemist kõlbeliselt arenenud inimeseks, kes tunneb üldinimlikke ja ühiskondlikke väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.  |
| **Venemaa ja Eesti 19. sajandil ja 20. sajandi algul** |
| **Analüüsib Eesti omariikluse kujunemist ja arengut Euroopa sündmuste kontekstis****Toob näiteid erinevate ajastute kultuuripärandist****Märkab kodukoha kultuuripärandit ja teab selle kujunemislugu, mõistab, et kultuuripärandi tähendus võib ajas muutuda****Märkab Eesti ja maailma kultuuri seoseid ja vastastikust mõju;** | **Mõisted:**Reformid, tagurlus, dekabristid, õigeusk, isevalitsus, slavofiil, venestamine, baltisakslane, estofiil **Töö tekstiga püramiidskeemi meetodil:**1. ehk baastasand: faktide, näidete ja tunnusjoonte nimetamine2. baastasndi info kategoriseerimine3. üldistav lühikokkuvõte kahe esimese tasndi põhjal4. teema või pealkiri**Vene võimu aeg Eestis 19. sajandil ja 20. sajandi alguses** Iga alateema kohta koostab üks rühm püramiidskeemi ja teeb selle põhjal ettekande. Püramiidskeemid (või fotod neist) laaditakse kõigile kättesaadavasse õpikeskkonda.**Akrostihhoni (esitäheluuletuse) kirjutamine**: Ärkamisaja tegelased ja Eesti iseseivusele kaasa aidanud tegelased. Luuletuses tuleks kajastada olulisemaid ettevõtmisi, ajaloosündmusi ja isiku panust Eesti omariikluse kujunemisse. Luuletused kantakse ette. Taustaks võiks ekraanile projitseerida isiku portree.**Töö dokumendiga:** 1905. aasta lendleht | AINEALANE LÕIMING**Geograafia**, esitluse käigus ajalookaardil toimuva jälgimine**Eesti keel ja kirjandus**, baltisaksa estofiilide ja ärkamisaja tegelaste panus Eesti kultuurilukku, eestlaste perekonnanimede saamisluguLÄBIVAD TEEMAD**„Kultuuriline identiteet“** õpilasel aidatakse mõista, et omaenda tugev kultuuriline identiteet toetab teda teistes kultuurides orienteerumisel. Õpilasele pakutakse erinevaid võimalusi süvendada teadmisi, omandada kogemusi, kaasa lüüa kohalike kultuurisündmuste ettevalmistamises ja läbiviimises.  |
| **Esimene maailmasõda. Eesti iseseisvumine** |
| **Toob allikate põhjal esile ajaloosündmuste põhjuse-tagajärje seoseid.****Arutleb märksõnade või küsimuste toel ajaloosündmuste ja -nähtuste üle****Analüüsib teaduse ja tehnika arengu positiivset ja negatiivset mõju ühiskonnale ja kultuurile****Toob näiteid ühiskonna ümberkorraldamise võimalustest reformide ja revolutsiooni teel, analüüsib nende protsesside erinevusi;****Selgitab näidete abil, kuidas muutused maailmas on mõjutanud Eesti ajalugu;****6) analüüsib Eesti omariikluse kujunemist ja arengut Euroopa sündmuste kontekstis** | **Mõisted:**Antant, Kolmikliit, Keskriigud, atentaat, läänerinne, idarinne, maneööversõda, positsioonisõda, Compiègne'i vaherahu, veebruari- ja oktoobrirevolutsioon Venemaal, Lenin, kommunistid, Nõukogude Venemaa iseseisvusmanifest, 23.-24.02.1918**Töö kaardiga:** ajalookaardi abil sõjaliste blokkide nimetamine, kontuurkaardile kandmine, sõja käigu kohta informatsiooni hankimine sõnastamine**Töö allikatega:** Õpetaja valib klassile jõukohaseid ülesandeid (nt allika ja videoül-d)**TTS meetod** (aktiivne tekstiga töö). Võib paljundada teksti ja jagada osadeks paarilistele või rühmaliikmetele. Pärast annavad paarilised klassis ülevaate, mida nad teadsid varem, mida said tekstist teada või mida tahaksid veel teada. Rühmas töödades võib kasutada vastastikuse õpetamise meetodidt, kus iga rühmaliige tutvustab enda osast saadud infot. | ÜLDPÄDEVUSED:**õpipädevus -** leiab ja sõnastab infot erinevate allikate ja ajaloolise kaardi abil.LÄBIVAD TEEMAD:**tehnoloogia ja innovatsioon** - tehnoloogia areng sõja ajal (uuendused sõjapidamises)**teabekeskkond** - analüüsides Esimese maailmasõja eelseid allikaid, propagandapilte, õpilane õpib nägema propaganda mõju ühiskonnas valitsevatele hoiakutele ja inimese otsustele.AINEALANE LÕIMING:**kirjandus -** raamatud ja filmid, mis kajastavad Esimese maailmasõja sündmusi, nt Erich Maria Remarque “Läänerindel muutusteta” (miks nim sõjaaegset põlvkonda “kadunud põlvkonnaks”)**geograafia -** kaardilt info hankimine, kontuurkaardi täitmine.  |
| **Teadus, tehnika ja kultuur 19. sajandil ja 20. sajandi algul** |
| **Teab, kuidas meditsiin on ajas arenenud ja mis võtteid on kasutatud haiguste ja epideemiatega võitlemise****Toob näiteid erinevate ajastute kultuuripärandis**t; | **Mõisted:**Sisepõlemismootor, elekter, hõõglamp, röntgen, raudtee, raudbetoon, rahvastik, aspiriin, narkoos, süstal, pastöriseerimine, valmistoit, krinoliin, tärgeldamine, frakk, smoking, silinder, romantism, realism, historitsism, impressionism, postimpressionism, juugend**Artikli ja reklaami koostamine.** Teaduse ja tehnika areng uusajal.**Rühmatöö või paaristöö. Ühe minuti loengud 19. sajandi teadusest ja kultuurist.** Esmalt arutatkse mõne minutiloengu põhjal, milline on hea minutiloeng (pealkiri, hüpotees, loengu tekst, intonatsioon, katteplaanid, kokkuvõte)Seejärel kogutakse infot ja kirjutatakse tekst, mõeldakse läbi katteplaanid, küsimused jms. | AINEALANE LÕIMING**Bioloogia mõisted ja teemad:** nakkushaigused, bakterid ja viirused, veregrupp, rasestumine ja rasestumisvastased vahendid, toitumine jms**Keemia:** ravimid ja narkoos**Füüsika**: sisepõlemismootor, elektrienergia, elektrimootor, hõõglamp, röntgen**Geograafia:** rahvastikuprotsessid 19. sajandilLÄBIVAD TEEMAD**„Tervis ja ohutus“** tähelepanu pööratakse tervist ja ohutust väärtustavate hoiakute kujundamisele ning tervisliku ja ohutu käitumise oskuste arendamisele. Õpilane õpib analüüsima erinevate (isiklike, sotsiaal-majanduslike, kultuuriliste ja keskkonna jt) tegurite mõju tervisele ja turvalisusele ja seadma tervise ja ohutusega seotud eesmärke ning analüüsima nende saavutamist. |